pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รมช.ไชยา ลงพื้นที่ชุมพร-ประจวบฯ เตรียมพร้อมผู้ประกอบการส่งออกสินค้าปศุสัตว์ไปต่างประเทศเน้นตลาดสินค้าฮาลาลกำลังซื้อสูง
วันอาทิตย์ที่ 21 มกราคม 2567
รมช.ไชยา ลงพื้นที่ชุมพร-ประจวบฯ เตรียมพร้อมผู้ประกอบการส่งออกสินค้าปศุสัตว์ไปต่างประเทศเน้นตลาดสินค้าฮาลาลกําลังซื้อสูง
รมช.ไชยา ลงพื้นที่ชุมพร-ประจวบฯ เตรียมพร้อมผู้ประกอบการส่งออกสินค้าปศุสัตว์ไปต่างประเทศเน้นตลาดสินค้าฮาลาลกําลังซื้อสูง
นายไชยา พรหมา รัฐมนตรีช่วยว่าการกระทรวงเกษตรและสหกรณ์ ลงพื้นที่ตรวจราชการในพื้นที่จังหวัดชุมพร ณ โรงงานแปรรูปโคฮาลาล ตําบลสลุย อําเภอท่าแซะ จังหวัดชุมพร โดยมี ผู้บริหารและเจ้าหน้าที่ในสังกัดกระทรวงเกษตร พร้อมด้วย นายวรัตม์ มาประณีต รองผู้ว่าราชการจังหวัดชุมพร ให้การต้อนรับในพื้นที่ สําหรับวัตถุประสงค์การลงพื้นที่ในวันนี้ เพื่อรับฟังปัญหาและหารือแนวทางขับเคลื่อนการดําเนินงานของโรงงานแปรรูปโคฮาลาลที่ได้รับมาตรฐานสากล และมีศักยภาพในการส่งออก ให้สามารถรับซื้อโคเนื้อของเกษตรกรส่งจําหน่ายตลาดสู่ต่างประเทศได้
รัฐมนตรีช่วยฯ ไชยา กล่าวว่า รัฐบาลมีนโยบายช่วยเหลือเกษตรกรให้มีช่องทางจําหน่ายสินค้าเกษตรเพื่อสร้างรายได้เลี้ยงชีพ โดยเฉพาะสินค้าปศุสัตว์ ซึ่งการที่มีเอกชนมาสัมปทานดําเนินการโรงงานแปรรูปโคฮาลาลบนพื้นที่ของกระทรวงเกษตรฯ และปรับปรุงโรงงานให้มีมาตรฐานสากล มีศักยภาพการส่งออกสินค้าปศุสัตว์ไปต่างประเทศ สามารถสร้างมูลค่าทางเศรษฐกิจให้กับประเทศไทย เป็นการจุดประกายให้นักธุรกิจรายอื่น สนใจทําการตลาดสินค้าฮาลาลส่งออก เนื่องจากเป็นตลาดที่มีกําลังซื้อสูง เช่น ประเทศซาอุดิอาระเบีย ทั้งนี้ กระทรวงเกษตรฯ พร้อมสนับสนุนการดําเนินงานของโรงงานฯ ให้สามารถรับซื้อสินค้าของเกษตรกรไปแปรรูปจําหน่ายในห้างสรรพสินค้า และต่างประเทศ เพื่อให้เกษตรกรสามารถมีรายได้อย่างยั่งยืน
หลังจากนั้น เวลา 15.00 น. รมช.ไชยา ได้เดินทางลงพื้นที่ตรวจเยี่ยม บริษัท ท่าเรือประจวบ จํากัด อําเภอบางสะพาน จังหวัดประจวบคีรีขันธ์ เพื่อตรวจเยี่ยมการดําเนินกิจการของท่าเรือในการเตรียมความพร้อมส่งออกโคมีชีวิต จํานวน 2,000 ตัว ไปยังประเทศเวียดนาม ซึ่งบริษัทฯ ได้รับมาตรฐานสากล มีความพร้อมรองรับจํานวนโคมีชีวิตด้วยพื้นที่กว้างขนาด 670 ไร่ รวมถึงมีศักยภาพในการเป็นศูนย์กลางขนส่งสินค้าเกษตรทางเรือไปประเทศคู่ค้า สามารถรองรับการเติบโตของเศรษฐกิจทั้งกลุ่มอุตสาหกรรมในท้องถิ่น และจังหวัดใกล้เคียงได้จากการเชื่อมระบบขนส่งต่อเนื่องสู่ชายฝั่งทะเลอันดามัน เข้าสู่ประเทศพม่าและกลุ่มประเทศเอเซียใต้ (BIMSTEC) รวมถึงลงไปยังประเทศมาเลเซีย และสิงคโปร์ ทั้งนี้ กระทรวงเกษตรฯ มุ่งหวังขยายตลาดสินค้าเกษตรไทยไปต่างประเทศให้มากยิ่งขึ้น เพื่อให้พี่น้องเกษตรกรมีกําไรจากการจําหน่ายสินค้าปศุสัตว์ส่งออก และกลไกตลาดกลับสู่วงจรปกติ อีกทั้งช่วยให้เศรษฐกิจในประเทศเติบโตยิ่งขึ้นต่อไป
รัฐบาลไทย-ข่าวทำเนียบรัฐบาล-​ นายกฯ หวังให้หลักสูตร “รวมมิตร” เป็นแบบอย่างการช่วยเหลือ ปชช. ช่วยสร้างโอกาส ต่อยอดแนวคิดให้ ปชช. มีช่องทาง สร้างรายได้เพิ่มขึ้น
วันเสาร์ที่ 20 มกราคม 2567
20/01/2567
​ นายกฯ หวังให้หลักสูตร “รวมมิตร” เป็นแบบอย่างการช่วยเหลือ ปชช. ช่วยสร้างโอกาส ต่อยอดแนวคิดให้ ปชช. มีช่องทาง สร้างรายได้เพิ่มขึ้น
นายกฯ หวังให้หลักสูตร “รวมมิตร” เป็นแบบอย่างการช่วยเหลือ ปชช. ช่วยสร้างโอกาส ต่อยอดแนวคิดให้ ปชช. มีช่องทาง สร้างรายได้เพิ่มขึ้น
วันที่ (20 มกราคม 2567) เวลา 15.00 น. ณ อาคารอเนกประสงค์ โครงการส่งน้ําและบํารุงรักษาแม่กวงอุดมธารา ตําบลป่าเมี่ยง อําเภอดอยสะเก็ด จังหวัดเชียงใหม่ ภายหลังเยี่ยมชมสินค้าและผลิตภัณฑ์จากโครงการตามพระราชดําริ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ได้แถลงข่าว
นายกรัฐมนตรีกล่าวย้ําว่า วันนี้ถือเป็นนิมิตหมายอันดี ขอใช้คําว่าสังคมไทยเลยก็ว่าได้ ซึ่งเป็นแนวคิดของรัฐบาลนี้ร่วมกับผู้อํานวยการหลักสูตรรวมมิตร ที่ได้มาร่วมมือกันในวันนี้ เพื่อดูแลพี่น้องประชาชนและช่วยเหลือสินค้าในโครงการพระราชดําริ ต้องขอท้าวความตอนที่รัฐบาลนี้เข้ามาบริหารจัดการประเทศ เราได้มาเยี่ยมชมโครงการห้วยฮ่องไคร้ โดยมากับข้าราชการชั้นผู้ใหญ่และเห็นศักยภาพของโครงการพระราชดําริว่า สามารถที่จะต่อยอดทําอะไรได้อีกเยอะ เป็นโครงการที่ดีแต่ยังขาดทําการตลาด พอดีผู้อํานวยการหลักสูตรรวมมิตรได้เชิญตนเองไปพูดที่หลักสูตร ซึ่งตนเองก็บอกว่าได้ แต่ขอให้ตนเองมีส่วนร่วมในการพัฒนาหลักสูตรนี้ไปด้วย
นายกฯ กล่าวต่อไปว่า จึงได้เรียนเชิญคณะนักเรียนนักศึกษา ซึ่งเป็นผู้ใหญ่ในบ้านเมืองทั้งหลายได้สละเวลา ซึ่งถือเป็นทรัพย์สินที่สุดของเขาให้มาลงพื้นที่พระราชดําริ ให้มาเข้าใจและศึกษาปรัชญาในการทําโครงการพระราชดําริ และเข้าใจความต้องการของพี่น้องประชาชนหลายๆ ท่านที่ประสบปัญหาอยู่ และยังไม่สามารถไปถึงศักยภาพที่เขาสามารถไปได้ ซึ่งส่วนมากเป็นเรื่องของการทําตลาด วันนี้จึงได้มาพูดคุยกัน ทางนักศึกษารวมมิตรก็มาทําเวิร์กชอปและหาทางออกให้กับพี่น้องที่ทําการค้าขายทางด้านสินค้าเกษตรได้เยอะมาก
นายกรัฐมนตรี กล่าวเน้นย้ําว่า เป็นจุดเริ่มต้นที่ดีในการที่หลักสูตรต่างๆจะนําไปพัฒนา และนําไปเป็นแบบอย่างในการที่จะทําเรื่องนี้กันต่อไป ซึ่งสินค้าในประเทศไทย ไม่ว่าจะเป็น OTOP สินค้าโครงการพระราชดําริหรือสินค้าของพี่น้องประชาชนคนไทยในหลายจังหวัดมีศักยภาพสูง มีความต้องการสูง แต่ยังไม่สามารถเข้าถึงตลาดได้ ฉะนั้นที่เรายืนอยู่บนเวทีนี้ เชื่อว่าจะสามารถเปิดตลาดโลกให้กับพี่น้องประชาชนทุกคนได้ ดังนั้น ต้องขอบคุณข้าราชการทุกท่าน ผู้อํานวยการฯนักเรียนรวมมิตรทุกท่านที่สละเวลาอันมีค่ามาช่วยกันดูแลพี่น้องประชาชนในวันนี้
รัฐบาลไทย-ข่าวทำเนียบรัฐบาล-รมว.กษ. เข้าร่วมพิธีเปิดคูหาสินค้าเกษตรและอาหารไทย ณ กรุงเบอร์ลิน สาธารณรัฐเยอรมนี
วันเสาร์ที่ 20 มกราคม 2567
รมว.กษ. เข้าร่วมพิธีเปิดคูหาสินค้าเกษตรและอาหารไทย ณ กรุงเบอร์ลิน สาธารณรัฐเยอรมนี
รมว.กษ. เข้าร่วมพิธีเปิดคูหาสินค้าเกษตรและอาหารไทย ณ กรุงเบอร์ลิน สาธารณรัฐเยอรมนี
เมื่อวันที่ 19 มกราคม 2567 ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ พร้อมด้วย นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ และอัครราชทูต (ฝ่ายเกษตร) สํานักที่ปรึกษาการเกษตร ประจําสหภาพยุโรป เข้าร่วมเป็นเกียรติพิธีเปิดการจัดงานแสดงสินค้าเกษตรและอาหารไทย ณ กรุงเบอร์ลิน สาธารณรัฐเยอรมนี ซึ่งจัดโดยสถานเอกอัครราชทูตไทย ณ กรุงเบอร์ลิน โดยมีพลเอกกัมปนาท รุดดิษฐ์ องคมนตรีเป็นประธานกล่าวเปิดงาน ทั้งนี้ ภายในงานมีร้านค้าจากประเทศไทยเข้าร่วมจัดแสดงสินค้าเกษตรและอาหารไทย โดยมีสินค้าเกษตร 3 ประเภท ได้แก่ 1) อาหารทานเล่น ได้แก่ กล้วยอบกรอบ มะพร้าวอบแห้ง ไอศรีมจากผลไม้สด 2) เครื่องดื่ม ได้แก่ แคปซูลกาแฟจากโครงการหลวง ชาสมุนไพร และ 3) สินค้าเกษตรที่ใช้นวัตกรรม ได้แก่ เครื่องแกงกะหรี่แช่แข็ง เส้นพาสต้าจากข้าวน้ําตาลต่ํา เป็นต้น ทั้งนี้ ยังมีสินค้าเครื่องจักรสานจากร้านภูฟ้ามาจัดแสดงอีกด้วย ในโอกาสนี้ รัฐมนตรีว่าการกระทรวงเกษตรและสหกรณ์ได้กล่าวชื่นชมและให้กําลังใจผู้ประกอบไทยที่มาออกคูหาภายในงาน โดยกระทรวงเกษตรและสหกรณ์พร้อมสนับสนุนและช่วยเหลือประสานช่องทางการตลาดเพิ่มเติมผ่านสํานักงานที่ปรึกษาการเกษตรต่างประเทศ ประจําสหภาพยุโรป
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ เอาจริง ทำให้สภาพฝุ่นจากค่า PM2.5 ย้อนหลังจังหวัดเชียงใหม่ ต. ช้างเผือก อ. เมือง วันนี้ดีขึ้นกว่าปีที่แล้วกว่าเท่าตัวและดีขึ้นอย่างต่อเนื่อง
วันอาทิตย์ที่ 21 มกราคม 2567
21/01/2567
โฆษกรัฐบาลเผย นายกฯ เอาจริง ทําให้สภาพฝุ่นจากค่า PM2.5 ย้อนหลังจังหวัดเชียงใหม่ ต. ช้างเผือก อ. เมือง วันนี้ดีขึ้นกว่าปีที่แล้วกว่าเท่าตัวและดีขึ้นอย่างต่อเนื่อง
โฆษกรัฐบาลเผย นายกฯ เอาจริง ทําให้สภาพฝุ่นจากค่า PM2.5 ย้อนหลังจังหวัดเชียงใหม่ ต. ช้างเผือก อ. เมือง วันนี้ดีขึ้นกว่าปีที่แล้วกว่าเท่าตัวและดีขึ้นอย่างต่อเนื่อง
วันที่ 21 มกราคม 2567 นายชัย วัชรงค์ โฆษกประจําสํานักนายกรัฐมนตรีเปิดเผยข้อมูลย้อนหลังในช่วงเวลาเดียวกันนี้ ปริมาณ PM 2.5 ลดลงอย่างต่อเนื่อง เป็นไปตามที่นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เอาจริงเอาจัง มุ่งผลเป็นรูปธรรม ย้ําชัด ประชาชนต้องมีอากาศที่ดีหายใจ เพื่อสุขภาพแข็งแรง
โดย โฆษกประจําสํานักนายกรัฐมนตรีเปิดเผยข้อมูลย้อนหลัง เมื่อเปรียบเทียบค่าฝุ่น PM 2.5 วันนี้ ย้อนหลัง 5 ปี ต.ช้างเผือก อ.เมือง จ.เชียงใหม่ ค่าฝุ่นวันที่ 21 มกราคม 2567 อยู่ที่ 16.7 น้อยกว่าปีก่อนในวันเดียวกันมากกว่า 1 เท่าตัว
21 มกราคม 2563 = 53 ไมโครกรัมต่อลูกบาศก์เมตร
21 มกราคม 2564 = 58 ไมโครกรัมต่อลูกบาศก์เมตร
21 มกราคม 2565 = 26 ไมโครกรัมต่อลูกบาศก์เมตร
21 มกราคม 2566 = 36 ไมโครกรัมต่อลูกบาศก์เมตร
21 มกราคม 2567 = 16.7 ไมโครกรัมต่อลูกบาศก์เมตร
”เป็นไปตามวิสัยทัศน์ และความตั้งใจของนายกรัฐมนตรีที่กําหนดไว้ว่าต้องการให้ประชาชนมีอากาศสะอาดหายใจ เป็นไปตามสิทธิขั้นพื้นฐานที่ประชาชนพึงมี ลดฝุ่นควันพิษในทุกสาเหตุ สั่งการแก้ไขปัญหา เอาจริงเอาจังในทุกปัจจัย ซึ่งรัฐบาลเชื่อมั่นว่าสภาพอากาศจะต้องดีขึ้นเรื่อยๆ ด้วยความร่วมมือร่วมใจของทุกหน่วยงาน“ นายชัย กล่าว
รัฐบาลไทย-ข่าวทำเนียบรัฐบาล-รัดเกล้า เผย กระทรวงเกษตรฯ ผนึกพันธมิตรเครือข่ายมหาลัยภาคเหนือ ผุดโครงการ “ยุวเกษตรกรเงินบาทแรกของแผ่นดิน” มุ่งเป้าพัฒนาลูกหลานไทยยุคใหม่ ทำปศุสัตว์จับเงินล้าน ดันไทยสู่ครัวโลก
วันอาทิตย์ที่ 21 มกราคม 2567
21/01/2567
รัดเกล้า เผย กระทรวงเกษตรฯ ผนึกพันธมิตรเครือข่ายมหาลัยภาคเหนือ ผุดโครงการ “ยุวเกษตรกรเงินบาทแรกของแผ่นดิน” มุ่งเป้าพัฒนาลูกหลานไทยยุคใหม่ ทําปศุสัตว์จับเงินล้าน ดันไทยสู่ครัวโลก
รัดเกล้า เผย กระทรวงเกษตรฯ ผนึกพันธมิตรเครือข่ายมหาลัยภาคเหนือ ผุดโครงการ “ยุวเกษตรกรเงินบาทแรกของแผ่นดิน” มุ่งเป้าพัฒนาลูกหลานไทยยุคใหม่ ทําปศุสัตว์จับเงินล้าน ดันไทยสู่ครัวโลก
วันที่ 21 มกราคม 2567 นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า นายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ สนับสนุนทุกภาคส่วนให้ประเทศไทย พัฒนาไปสู่การเป็นครัวของโลก หรือแหล่งผลิตอาหารครบวงจรได้อย่างแท้จริง ด้วยการความร่วมมือจาก กระทรวงเกษตรและสหกรณ์ โดยกรมปศุสัตว์ กรมพัฒนาที่ดิน กรมการข้าว ร่วมกับ เครือข่ายมหาวิทยาลัยจังหวัดภาคเหนือ ประกอบด้วยมหาวิทยาลัยแม่โจ้ มหาวิทยาลัยเชียงใหม่ มหาวิทยาลัยพะเยา มหาวิทยาลัยเทคโนโลยีราชมงคลลําปาง มหาวิทยาลัยเทคโนโลยีราชมงคลน่าน มหาวิทยาลัยราชภัฏเชียงใหม่ มีกลุ่มเป้าหมาย นักศึกษาจากเครือข่ายมหาวิทยาลัยจังหวัดภาคเหนือ เพื่อยกระดับขีดความสามารถด้านการเกษตรของสถาบันการศึกษา เพื่อพัฒนาสร้างนักศึกษาให้เป็นผู้นําด้านการเกษตรยุคใหม่ ด้านนวัตกรรมและเทคโนโลยีปศุสัตว์ พัฒนาสู่การเป็น “ยุวเกษตรกรเงินบาทแรกของแผ่นดิน” ทําให้สามารถที่จะขับเคลื่อนให้หลุดพ้นความยากจนสู่เป้าหมายการประกอบอาชีพอย่างยั่งยืน และทําให้ประเทศไทยก้าวสู่การเป็นครัวของโลกได้ด้วยการทําปศุสัตว์
นางรัดเกล้ายังกล่าวว่า นายอนุชา ได้ขับเคลื่อนแนวทางของกระทรวงเกษตรและสหกรณ์ ตามแนวคิด “เงินบาทแรกของแผ่นดิน” คือ เงินจากน้ํา จากภาคประมง /เงินจากดิน จากสวนไร่นา และเงินจากหญ้า จากภาคปศุสัตว์ ซึ่งถือว่ามีความสําคัญ เพราะเกษตรกรเป็นกําลังซื้อหลักของประเทศ ที่จะสามารถเพิ่มตัวเลข GDP ให้เติบโตขึ้นได้
รัฐบาลไทย-ข่าวทำเนียบรัฐบาล-​โฆษกรัฐบาลเตือนห้ามเผยแพร่ Fake news ย้ำนายกฯ สั่งการ หน่วยงานที่เกี่ยวข้องดูแล ไม่ให้เกิดความยุยง แตกแยกในสังคม
วันอาทิตย์ที่ 7 มกราคม 2567
07/01/2567
​โฆษกรัฐบาลเตือนห้ามเผยแพร่ Fake news ย้ํานายกฯ สั่งการ หน่วยงานที่เกี่ยวข้องดูแล ไม่ให้เกิดความยุยง แตกแยกในสังคม
​โฆษกรัฐบาลเตือนห้ามเผยแพร่ Fake news ย้ํานายกฯ สั่งการ หน่วยงานที่เกี่ยวข้องดูแล ไม่ให้เกิดความยุยง แตกแยกในสังคม
วันนี้ (7 มกราคม 2567) นายชัย วัชรงค์ โฆษกประจําสํานักนายกรัฐมนตรี ย้ําเตือนการส่งต่อ เผยแพร่ข้อมูลใดๆ จําเป็นต้องระมัดระวัง มีสติ ใช้วิจารณญาณพิจารณาข้อมูลข่าวสารก่อนเสมอ โดยเฉพาะอย่างยิ่งข้อมูลที่เกี่ยวข้อง หรือทําให้เกิดความเข้าใจผิด ยุยง สร้างความแตกแยกในสังคม ทําลายสันติสุขระหว่างเพื่อนบ้านบั่นทอนผลประโยชน์ของประเทศชาติ ย้ํามีโทษหากเผยแพร่ข้อมูลเท็จ
โดยโฆษกประจําสํานักนายกรัฐมนตรี ย้ําและขอสื่อสารถึงผู้ที่สร้าง Fake news ว่า รัฐบาลเอาจริงเอาจังกับการเผยแพร่ข้อมูลเท็จ เพราะถือว่าเป็นผู้ไม่หวังดีในสังคม และขอเตือนถึงผู้แชร์ข้อความใดๆ ให้ตรวจสอบก่อนเผยแพร่ เพราะถือเป็นผู้มีความผิดเช่นกัน
“นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง สั่งการให้ หน่วยงานที่เกี่ยวข้อง ปราบปรามการเผยแพร่ข้อมูลเท็จ Fake news บั่นทอน สร้างความแตกแยกในสังคม ขอให้ประชาชนเชื่อมั่นว่า การรักษาและดูแลผลประโยชน์ของชาติ เป็นความตั้งใจสูงสุดของรัฐบาลนี้“ นายชัย กล่าว
ทั้งนี้ พ.ร.บ.ว่าด้วยการกระทําความผิดเกี่ยวกับคอมพิวเตอร์ฯ 2560 มาตรา 14
วางหลักว่าผู้ใดกระทําโดยทุจริตหรือหลอกลวง นําเข้าข้อมูลสู่ระบบคอมพิวเตอร์ ซึ่งข้อมูลมีความบิดเบือน เป็นความจริงบางส่วน หรือไม่เป็นความจริงทั้งหมด โดยน่าจะเกิดความเสียหายแก่ประชาชน อันมิใช่การกระทําความผิดฐานหมิ่นประมาทตามประมวลกฎหมายอาญา มีโทษจําคุก 5 ปี หรือปรับ 1 แสน หรือทั้งจําทั้งปรับ ผู้ส่งต่อมีอัตราโทษเท่ากัน
รัฐบาลไทย-ข่าวทำเนียบรัฐบาล-นายกฯ เผยรับทราบผลโพล พร้อมรับฟัง ย้ำ ยังไงก็ต้องตื่นเช้าทำงานเหมือนเดิม
วันอาทิตย์ที่ 7 มกราคม 2567
07/01/2567
นายกฯ เผยรับทราบผลโพล พร้อมรับฟัง ย้ํา ยังไงก็ต้องตื่นเช้าทํางานเหมือนเดิม
นายกฯ เผยรับทราบผลโพล พร้อมรับฟัง ย้ํา ยังไงก็ต้องตื่นเช้าทํางานเหมือนเดิม
วันนี้ (7 ม.ค 2567) เวลา 16.25 น. ณ ท่าอากาศยานทหาร 2 กองบิน 6 (บน.6) นายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง กล่าวให้สัมภาษณ์
กรณีที่ศูนย์สํารวจความคิดเห็นนิด้าโพล เปิดเผยผลสํารวจประชาชน เรื่อง “การเมือง เศรษฐกิจ และคุณภาพชีวิตในปี 2567” เชื่อว่าปีหน้าเศษรฐกิจจะดีและรัฐบาลนายเศรษฐา ทวีสิน นายกรัฐมนตรี จะอยู่ยาวตลอดปี แต่จะมีเหตุวุ่นวายทางการเมืองอยู่บ้าง ว่า พร้อมรับฟัง และพรุ่งนี้เช้าก็ยังตื่นไปทํางานเหมือนปกติ
ผู้สื่อข่าวถามต่อว่า โพลสะท้อนว่าประชาชนเชื่อเศรษฐกิจจะดีขึ้นทําให้มีกําลังใจทํางานมากขึ้นหรือไม่ นายกฯ กล่าวย้ําว่า ถึงอย่างไรก็ต้องตื่นเช้าทํางานเหมือนเดิม ทุกอย่างยังเป็นปกติทํางานเหมือนเดิม
รัฐบาลไทย-ข่าวทำเนียบรัฐบาล-​“ภูมิธรรม” ลงพื้นที่เชียงคาน ฟื้นฟูแหล่งน้ำ เร่งแก้ปัญหาความเดือดร้อน พร้อมชมผีขนน้ำ การแสดงพื้นถิ่น ชู!สร้างชุมชนเข้มแข็ง เพื่อความยั่งยืน
วันอาทิตย์ที่ 7 มกราคม 2567
07/01/2567
​“ภูมิธรรม” ลงพื้นที่เชียงคาน ฟื้นฟูแหล่งน้ํา เร่งแก้ปัญหาความเดือดร้อน พร้อมชมผีขนน้ํา การแสดงพื้นถิ่น ชู!สร้างชุมชนเข้มแข็ง เพื่อความยั่งยืน
​“ภูมิธรรม” ลงพื้นที่เชียงคาน ฟื้นฟูแหล่งน้ํา เร่งแก้ปัญหาความเดือดร้อน พร้อมชมผีขนน้ํา การแสดงพื้นถิ่น ชู!สร้างชุมชนเข้มแข็ง เพื่อความยั่งยืน
วันที่ 7 มกราคม 2567 เวลา 11.00 น. นายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์ และคณะ ลงพื้นที่ตรวจความพร้อมและความเหมาะสมของโครงการพัฒนาและฟื้นฟูแหล่งน้ําเพื่อการเกษตรขุดลอกสระน้ําสาธารณะบ้านใหม่ตาแสง หมู่ที่ 4 ต.นาซ่าว อ.เชียงคาน จ.เลย โดยมีตัวแทนชุมนุมและชาวบ้านให้การต้อนรับอย่างอบอุ่น มีการแสดงผีขนน้ํา บ้านนาซ่าว ซึ่งเป็นการแสดงของเชียงคาน เพื่อขอฝนและความอุดมสมบูรณ์ที่สืบทอดกันมากว่า 300 ปี โดยนายภูมิธรรมได้ชิมอาหารพื้นถิ่น ข้าวจี่และตั๊กแตนทอด ก่อนเดินชมสวนผักปลอดสารพิษของชาวบ้านด้วย
นายภูมิธรรม กล่าวว่า ดีใจที่มีได้มาเยี่ยมเยียนพี่น้องทุกคน วันนี้รัฐบาลไม่ได้นิ่งนอนใจรับรู้ถึงความยากลําบากของพี่น้อง รัฐบาลท่านนายกฯเศรษฐา ทวีสิน ได้กําชับรัฐมนตรีทุกคนให้ดูแลแก้ไขปัญหา โดยเอาประชาชนเป็นศูนย์กลาง อะไรที่แก้ได้ให้แก้ทันที อย่าให้กฎระเบียบเป็นข้อจํากัด ไม่ให้เป็นอุปสรรคในการมาดูแลพี่น้อง โดยรัฐบาลให้ความสําคัญในการแก้ไขความยากลําบาก ลดรายจ่าย เพิ่มรายได้ ขยายโอกาส นอกจากการดูแลเศรษฐกิจก็กระตุ้นเศรษฐกิจ เราได้สัญญากับประชาชนไว้ว่าจะทําดิจิทัลวอลเล็ต ให้ท่านมีส่วนร่วมช่วยประเทศ กระตุ้นเศรษฐกิจที่ดีกลับคืนมา ให้มีงานทําเหมือนในอดีต
ตนอยู่กระทรวงพาณิชย์ดูแลราคาสินค้า จะพยายามแก้ปัญหาอย่างเต็มที่ ให้พี่น้องมีโอกาส เงิน 10,000 บาท ยืนยันว่าจ่ายแน่นอน รอกฤษฎีกาให้ความเห็น ถ้าให้ความเห็นเรียบร้อย จะดําเนินการทันที ให้พวกท่านทั้งหมด ลูกหลานที่อยู่ที่อื่น ก็กลับมาใช้จ่ายที่บ้าน น่าจะแก้ปัญหาชีวิตความเป็นอยู่ อาจนําไปใช้เป็นเงินลงทุนสร้างอาชีพใหม่ๆได้ด้วย และเรื่องยาเสพติดเป็นสิ่งที่ทําลายประเทศ ทําลายชีวิตประชาชน เราเชื่อมั่นว่าจะแก้ไขได้ดี กระทรวงมหาดไทยและสํานักงานตํารวจแห่งชาติ ผู้ว่าราชการจังหวัด นายอําเภอและผู้กํากับ จะช่วยกันจัดการ เราอยู่ที่ชายแดนก็จะมีปัญหาการลักลอบนํายาเสพติดเข้ามาขอให้ทุกท่านสบายใจได้ พร้อมทั้งหนี้นอกระบบรัฐบาลพร้อมช่วยแก้ไขให้พี่น้องสามารถมีชีวิตที่ดีขึ้น
โดยที่นี่มีปัญหาเรื่องน้ํา สําหรับเรื่องน้ําต้องแก้ทั้งระบบ ที่นี่ต้องการขุดบ่อและทําระบบส่งน้ํา ตนเห็นใจท่าน คิดว่าเงินที่ของบประมาณ 800,000 บาท จะรับไปดูให้ ในฐานะรองนายกฯ ตนมีงบอยู่ 150 ล้านบาท จะไปช่วยดูทุกพื้นที่ที่ตนดูแล 15-20 จังหวัด โดยทําตามข้อกฎหมาย ขอให้ความมั่นใจว่ารัฐบาลนี้ห่วงใย อะไรที่ทําได้เราจะพยายามทํา ได้รับทราบความเดือดร้อนของทุกท่าน จากสมาชิกสภาผู้แทนราษฎรของท่าน ช่วยชี้จุดให้ว่าจุดไหนที่ยากลําบาก อยากให้ทุกท่านสามัคคีกันเป็นชุมชนที่เข้มแข็ง ช่วยกันดูแลเมื่อสร้างสระน้ําขึ้นมาก็ ร่วมกันดูแล ให้ยั่งยืน
นายอภินันท์ สุวรรณโค นายอําเภอเชียงคาน กล่าวว่า เมื่อถึงหน้าแล้งที่นี่จะประสบปัญหาการขาดแคลนน้ําเพื่อใช้ในการเกษตร โดยเฉพาะแหล่งน้ําสาธารณะในหมู่บ้าน มีความตื้นเขินมีวัชพืช บรรจุน้ําได้น้อย ชาวบ้านเห็นควรเสนอฟื้นฟูแหล่งน้ําให้ลึกขึ้น กว้างขึ้น มีระบบโซล่าเซลล์สูบส่งน้ํา และมีระบบท่อเพื่อส่งน้ําให้กับพี่น้องอย่างทั่วถึง สร้างกลุ่มปลูกผักเพื่อสร้างงานสร้างรายได้ในพื้นที่ต่อไป
รัฐบาลไทย-ข่าวทำเนียบรัฐบาล-​“ภูมิธรรม”ช่วยชาวเลย รับดันอ่างเก็บน้ำน้ำลายให้ชาวเลย มีแหล่งน้ำเกษตร อุปโภค-บริโภค สร้างแหล่งท่องเที่ยวใหม่
วันอาทิตย์ที่ 7 มกราคม 2567
07/01/2567
​“ภูมิธรรม”ช่วยชาวเลย รับดันอ่างเก็บน้ําน้ําลายให้ชาวเลย มีแหล่งน้ําเกษตร อุปโภค-บริโภค สร้างแหล่งท่องเที่ยวใหม่
​“ภูมิธรรม”ช่วยชาวเลย รับดันอ่างเก็บน้ําน้ําลายให้ชาวเลย มีแหล่งน้ําเกษตร อุปโภค-บริโภค สร้างแหล่งท่องเที่ยวใหม่
วันที่ 7 มกราคม 2567 เวลา 14.30 น. นายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์ รับฟังบรรยายสรุปเรื่องโครงการอ่างเก็บน้ําน้ําลายอันเนื่องมาจากพระราชดําริ โดยมีนางสาวณหทัย ทิวไผ่งาม ผู้ช่วยรัฐมนตรีประจําสํานักนายกรัฐมนตรี นายชนินทร์ รุ่งธนเกียรติ รองเลขาธิการนายกรัฐมนตรีฝ่ายการเมือง นายชัยพจน์ จรูญพงศ์ ผู้ว่าราชการจังหวัดเลย หัวหน้าส่วนราชการและประชาชนในพื้นที่ร่วมด้วย ที่วัดอรัญญวาสี ต.นาอาน อ.เมืองเลย จ.เลย
นายเลิศศักดิ์ พัฒนชัยกุล สมาชิกสภาผู้แทนราษฎร จ.เลย กล่าวว่า ตนลงพื้นที่อ่างเก็บน้ําน้ําลาย เที่ยวนี้ถ้ามาสํารวจแล้วไม่ทํา ชาวบ้านจะเลิกหวังแล้ว เพราะเริ่มต้นตั้งแต่ปี พ.ศ. 2520 ซึ่งมีพี่น้องที่ได้รับผลกระทบและได้รับประโยชน์ ซึ่งจะนําน้ําที่นี่ไปสร้างน้ําประปาให้ชาวเมืองเลยได้ใช้น้ําสะอาด เป็นความหวังของคนเมืองเลย ที่จะช่วยแก้ปัญหาได้หลายอย่าง ขอฝากเขื่อนน้ําลายของพี่น้องประชาชนชาวเมืองเลยไว้กับท่านภูมิธรรมด้วย
นายภูมิธรรม กล่าวว่า ได้ฟังจากภาคส่วนต่างๆ ว่าท่านเป็นทุกข์เวลาที่น้ําท่วม น้ําหลากก็เป็นทุกข์ รัฐบาลตั้งใจที่จะดูแลชีวิตความเป็นอยู่และแก้ไขปัญหาชีวิตของพี่น้องประชาชน เรายังยึดมั่นในพระราชปณิธานของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ซึ่งเป็นหนึ่งในโครงการเขื่อนเก็บกักน้ําแม่น้ําเลย อยู่ในโครงการของชลประทานอยู่แล้ว ได้มีการสํารวจไปแล้ว สําหรับผู้ที่ได้รับผลกระทบเราก็ต้องดูแล เราต้องไปด้วยกันทั้งคนตัวใหญ่ คนตัวกลาง ต้องช่วยคนตัวเล็กให้เดินไปให้ได้ ซึ่งที่นี่เป็นจังหวัดที่ตนเป็นผู้ดูแลเขตตรวจราชการในพื้นที่ภาคเหนือตอนบน ถ้าสามารถทําได้น้ําก็จะไม่ท่วมพื้นที่และยังครอบคลุมไปถึงตัวอําเภอและจังหวัด ซึ่งตนเชื่อว่ากรมชลประทานมีศักยภาพ เราจะจัดสรรงบประมาณเพื่อส่งเสริมให้ชัดเจนขึ้น ขอให้พี่น้องประชาชนสบายใจได้
กรมชลประทานระบุว่า เมื่อดําเนินโครงการแล้วเสร็จ จะเป็นแหล่งเก็บกักน้ําที่มีความจุที่ระดับเก็บกัก 27.99 ล้านลูกบาศก์เมตร ไว้สําหรับราษฎรเพื่อใช้ในการเกษตร และใช้เพื่อการอุปโภค - บริโภค จํานวน 14,270 ครัวเรือน มีพื้นที่รับประโยชน์จํานวน 17,200 ไร่ และเป็นแหล่งท่องเที่ยวใหม่ของจังหวัดเลย โดยโครงการอ่างเก็บน้ําน้ําลาย เป็นหนึ่งในโครงการพระราชดําริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ได้ทรงพระกรุณาโปรดเกล้าฯ ให้อธิบดีกรมชลประทานพร้อมด้วย เจ้าหน้าที่ชลประทาน เข้าเฝ้าที่พระราชตําหนักภูพานราชนิเวศน์ เมื่อวันที่ 20 พฤศจิกายน 2520 ได้ทรงมี พระราชดํารัสกับอธิบดีกรมชลประทานและเจ้าหน้าที่ชลประทานเกี่ยวกับงานชลประทาน ความสรุปได้ดังนี้ “ควรพิจารณาวางโครงการชลประทานลุ่มน้ําเลย โดยพิจารณาวางโครงการเขื่อนเก็บกักน้ําแม่น้ําเลยที่ (บ้านหัวกะโปะ) เขื่อนเก็บกักน้ําน้ําทบที่ (บ้านโพนงาม) และเขื่อนเก็บกักน้ําน้ําลาย (บ้านภูบ่อบิด) เพื่อจัดหาน้ําให้ราษฎรในลุ่มน้ําเลย ทําการเพาะปลูกได้ทั้งในฤดูฝนและฤดูแล้ง และมีน้ําใช้เพื่อการอุปโภคบริโภคได้ตลอดปีด้วย”
รัฐบาลไทย-ข่าวทำเนียบรัฐบาล-กรมการจัดหางาน เตือนภัย!! นายหน้าเถื่อนระบาดเหนือ - อีสาน อ้างส่งคนไปทำงานต่างประเทศ
วันอาทิตย์ที่ 7 มกราคม 2567
07/01/2567
กรมการจัดหางาน เตือนภัย!! นายหน้าเถื่อนระบาดเหนือ - อีสาน อ้างส่งคนไปทํางานต่างประเทศ
กรมการจัดหางาน เตือนคนหางานต่างประเทศ ตรวจสอบรายชื่อบริษัทจัดหางานกับกรมการจัดหางานก่อนหลงเชื่อโอนเงิน เผยนายหน้าเถื่อนภาคเหนือ - อีสาน ระบาดหนัก อ้างเป็นบริษัทขายตั๋วเครื่องบิน หลอกว่าพาไปทํางานต่างประเทศได้
นายสมชาย มรกตศรีวรรณ อธิบดีกรมการจัดหางาน เปิดเผยว่า ในช่วงเดือนธันวาคม 2566 ที่ผ่านมา กรมการจัดหางาน ได้รับแจ้งจากผู้เสียหายว่า ถูกนายหน้าเถื่อนแอบอ้างเป็นตัวแทนของบริษัทเอกชน ประกอบกิจการเป็นตัวแทนจําหน่ายตั๋วเครื่องบิน สามารถช่วยเหลือพาคนหางานไทยไปทํางานที่ประเทศแคนาดาได้ โดยมีพฤติการณ์โพสต์หาผู้สนใจทางสื่อโซเชียลมีเดีย หากมีผู้สนใจจะแลกเปลี่ยนไลน์และเบอร์โทรศัพท์เพื่อติดต่อเป็นการส่วนตัว โดยมักเลือกเหยื่อที่มีภูมิลําเนาอยู่ในภาคอีสานและภาคเหนือ เนื่องจากเป็นพื้นที่ที่คนหางานให้ความสนใจไปทํางานต่างประเทศจํานวนมาก จากนั้นจะเรียกเก็บค่าดําเนินการและค่าใช้จ่าย เป็นเงิน 150,000 - 240,000 บาท ซึ่งมีผู้หลงเชื่อหลายรายทยอยโอนเงินแล้ว รายละ 15,000 บาท แต่เมื่อผู้เสียหายสอบถามความคืบหน้าไปยังสายนายหน้าเถื่อนดังกล่าว ปรากฏว่ามีการบ่ายเบี่ยงและยืดระยะเวลาการเดินทางออกไปเรื่อย ๆ สุดท้ายไม่สามารถจัดส่งไปทํางานต่างประเทศได้จริง จึงเข้าแจ้งความร้องทุกข์ ต่อพนักงานสอบสวน ซึ่งกรมการจัดหางานขอย้ําเตือนอีกครั้งว่า ก่อนตัดสินใจโอนเงินให้สายนายหน้าหรือผู้แทนบริษัทรายใด ขอให้ตรวจสอบรายชื่อบริษัทจัดหางานที่ได้รับอนุญาตให้จัดส่งคนหางานไปทํางานต่างประเทศจากกรมการจัดหางาน ที่เว็บไซต์ กองทะเบียนจัดหางานกลางและคุ้มครองคนหางาน doe.go.th/ipd เสียก่อน และสําหรับผู้ที่หลอกลวงผู้อื่นว่าสามารถหางาน หรือส่งไปฝึกงานในต่างประเทศได้ โดยการหลอกลวงดังว่านั้นได้ไปซึ่งเงินหรือทรัพย์สินหรือประโยชน์อื่นใดจากผู้ถูกหลอกลวง ต้องระวางโทษจําคุก 3-10 ปี หรือปรับตั้งแต่ 60,000 – 200,000 บาท หรือทั้งจําทั้งปรับ และการโฆษณาการจัดหางานโดยไม่ได้รับอนุญาตจากกรมการจัดหางาน มีความผิด ต้องระวางโทษจําคุกไม่เกิน 3 ปี หรือปรับไม่เกิน 60,000 บาท หรือทั้งจําทั้งปรับ
“กรมการจัดหางาน ได้มีการประชาสัมพันธ์สร้างการรับรู้วิธีเดินทางไปทํางานต่างประเทศถูกต้องตามกฎหมาย 5 วิธี มาโดยตลอด เพื่อป้องกันมิให้คนไทยตกเป็นเหยื่อ รวมทั้ง เตือนภัยคนหางานให้เท่าทันเล่ห์เหลี่ยมกลโกงของมิจฉาชีพ ผ่านสื่อต่างๆ โดยมีกองทะเบียนจัดหางานกลางและคุ้มครองคนหางาน ตรวจสอบ ป้องปราม และปราบปรามการหลอกลวงไปทํางานต่างประเทศ ซึ่งปีงบประมาณ พ.ศ. 2567 มีการดําเนินคดีสาย นายหน้าเถื่อนแล้ว 96 ราย หลอกลวงคนหางานทั้งสิ้น 141 คน คิดเป็นมูลค่าความเสียหาย จํานวน 10,214,953 บาท ซึ่งประเทศที่พบคนหางานถูกหลอกลวงไปทํางานมากที่สุด ได้แก่ เกาหลี ออสเตรเลีย ญี่ปุ่น ไต้หวัน และเยอรมัน ตามลําดับ” อธิบดีกรมการจัดหางาน กล่าว
ทั้งนี้ ผู้สนใจทํางานต่างประเทศสามารถศึกษาหาข้อมูลเกี่ยวกับประเทศที่ตนจะเดินทางไปทํางาน เพื่อป้องกันการหลอกลวงผ่านระบบ e - Service กรมการจัดหางาน ที่เว็บไซต์ doe.go.th หรือเว็บไซต์กองบริหารแรงงานไทยไปต่างประเทศ doe.go.th/overseas หรือที่สายด่วนกระทรวงแรงงาน โทร. 1506 กด 2 และสายด่วนกรมการจัดหางาน โทร. 1694
รัฐบาลไทย-ข่าวทำเนียบรัฐบาล-โฆษกรัฐบาลโต้กรณีข้อวิจารณ์ที่ว่า รัฐบาลไม่ยอมรับร่าง พ.ร.บ.งบปี 67 เดิมที่รัฐบาลประยุทธ์ทำเอาไว้
วันอาทิตย์ที่ 7 มกราคม 2567
07/01/2567
โฆษกรัฐบาลโต้กรณีข้อวิจารณ์ที่ว่า รัฐบาลไม่ยอมรับร่าง พ.ร.บ.งบปี 67 เดิมที่รัฐบาลประยุทธ์ทําเอาไว้
โฆษกรัฐบาลโต้กรณีข้อวิจารณ์ที่ว่า รัฐบาลไม่ยอมรับร่าง พ.ร.บ.งบปี 67 เดิมที่รัฐบาลประยุทธ์ทําเอาไว้ ถามกลับนักวิจารณ์ เอาอะไรมาพูดว่าร่าง พ.ร.บ.งบปี 67 ของรัฐบาลนี้ไม่แตกต่างจากร่างฉบับปลายรัฐบาลลุงตู่ทั้งๆที่ไม่เคยมีใครเห็นร่างฯฉบับปลายรัฐบาลลุงตู่เลย
วันนี้ (7 มกราคม 2567) นายชัย วัชรงค์ โฆษกประจําสํานักนายกรัฐมนตรี เผยต่อกรณีที่มีข้อวิจารณ์รัฐบาลนี้ไม่ยอมรับร่างพระราชบัญญัติงบประมาณรายจ่ายประจําปี 2567 เดิม ที่รัฐบาล พล.อ.ประยุทธ์ จันทร์โอชา ทําเอาไว้นั้น ขอชี้แจงว่า ร่างพระราชบัญญัติงบประมาณรายจ่ายประจําปี 2567 ฉบับที่ปลายรัฐบาล พล.อ.ประยุทธ์ ทําเอาไว้ เคยถูกเสนอกรอบวงเงินงบประมาณให้คณะรัฐมนตรี พิจารณาเห็นชอบเพียงครั้งเดียว โดยรายละเอียดต่าง ๆ ไม่เคยถูกนําเสนอให้ ครม.หรือสภาฯ หรือ
สาธารณชนได้รับทราบมาก่อนเลย
นายชัยกล่าวว่า ดังนั้น ที่ฝ่ายค้านก็ดี นักวิชาการหรือนักวิจารณ์ต่างพากันออกมาวิพากษ์วิจารณ์ว่า รัฐบาลนี้ทําเป็นไม่ยอมรับร่างเดิมที่รัฐบาล พล.อ.ประยุทธ์ ทําเอาไว้ ขอเอากลับไปแก้ไขปรับปรุงใหม่ ให้สอดคล้องกับนโยบายของรัฐบาล เป็นเหตุให้กระบวนการพิจารณางบประมาณรายจ่ายปี 2567 เริ่มต้นนับหนึ่งช้าไป 3 - 4 เดือน แต่สุดท้ายคลอดออกมาก็ไม่ต่างอะไรกับร่างที่รัฐบาล พล.อ.ประยุทธ์ทําเอาไว้เลย แถมกล่าวหาว่านี่จึงเป็นเหตุให้ประเทศชาติและประชาชนเสียโอกาสในการได้ใช้งบประมาณปี 2567 ล่าช้าไปจนถึง พ.ค. ปีหน้านั้น
“คําถามคือ ในเมื่อไม่มีใครเคยเห็นร่างฉบับของรัฐบาล พล.อ.ประยุทธ์เลย แล้วเอาอะไรมาเปรียบเทียบว่าร่างของรัฐบาลนี้ไม่แตกต่างจากฉบับของปลายรัฐบาลลุงตู่แต่อย่างใด เอาอะไรมาพูด?” โฆษกประจําสํานักนายกรัฐมนตรี กล่าว
นายชัย ยังได้ย้ําถึงการชี้แจงของ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ต่อที่ประชุมสภาฯ ถึงการจัดทํางบประมาณรายจ่ายประจําปี 2567 วงเงินรวม 3.48 ล้านล้านบาท ว่า แม้การจัดทํางบประมาณฯ จะถูกจัดทําภายใต้เวลาที่เร่งด่วน มีงบผูกพันที่รัฐบาลนี้จะต้องดูแลอย่างเป็นธรรม และมีวงเงินที่จํากัด แต่รัฐบาลยังคงให้ความสําคัญกับการมุ่งทําให้ชีวิตประชาชนดีขึ้น ผ่านการทํานโยบายที่ครอบคลุม เศรษฐกิจ สังคม และการเมืองทั้งนโยบายระยะสั้น และนโยบายระยะยาว โดยนายกรัฐมนตรีมั่นใจ แม้จะเหลือระยะเวลาการการใช้งบปี 2567 ไม่นาน แต่รัฐบาลนี้จะใช้งบประมาณอย่างมีประสิทธิภาพ ใช้อย่างรู้คุณค่า ใช้อย่างมีเป้าหมาย ให้คุ้มกับเงินภาษีของประชาชนทุกบาท ทุกสตางค์
รัฐบาลไทย-ข่าวทำเนียบรัฐบาล-หน่วยเฉพาะกิจพญานาคราช ลุยต่อเนื่อง นำกำลังลงพื้นที่ตรวจสอบห้องเย็นจังหวัดสมุทรสงคราม
วันเสาร์ที่ 6 มกราคม 2567
หน่วยเฉพาะกิจพญานาคราช ลุยต่อเนื่อง นํากําลังลงพื้นที่ตรวจสอบห้องเย็นจังหวัดสมุทรสงคราม
หน่วยเฉพาะกิจพญานาคราช ลุยต่อเนื่อง นํากําลังลงพื้นที่ตรวจสอบห้องเย็นจังหวัดสมุทรสงคราม
นายธนดล สุวัณณะฤทธิ์ รองผู้บังคับหน่วยเฉพาะกิจนาคราช และโฆษกหน่วยเฉพาะกิจฯ กระทรวงเกษตรและสหกรณ์ เปิดเผยว่า วันนี้ (วันที่ 6 ม.ค. 66) หน่วยเฉพาะกิจพญานาคราช ได้นํากําลังลงพื้นที่เข้าตรวจสอบห้องเย็น บริษัท โชคนาวี ห้องเย็น จํากัด เลขที่ 28 หมู่ 5 ตําบลแหลมใหญ่ อําเภอเมืองสมุทรสงคราม จังหวัดสมุทรสงคราม เนื่องจากได้มีผู้ร้องเรียนสงสัยว่าจะมีการนําซากสัตว์ผิดกฎหมายมาเก็บซุกซ่อน ซึ่งผลการตรวจสอบ พบตับไก่ไม่ทราบแหล่งที่มาและไม่มีเอกสารใบเคลื่อนย้ายฯ มาแสดงต่อพนักงานเจ้าหน้าที่ จํานวน 59,132 กิโลกรัม มูลค่า 6,563,652 บาท เจ้าหน้าที่จึงทําการอายัดไว้เป็นเวลา 15 วันทําการ
หากไม่สามารถนําเอกสารใบเคลื่อนย้ายฯมาแสดงได้จะมีความผิดตาม พ.ร.บ. โรคระบาดสัตว์ พ.ศ. 2558 มาตรา 22 มีโทษตามมาตรา 65 จําคุกไม่เกิน 2 ปี หรือปรับไม่เกิน 40,000 บาท หรือทั้งจําทั้งปรับ และหากพิสูจน์ทราบได้ว่ามีแหล่งที่มาจากต่างประเทศ จะมีความผิดตามมาตรา 31 โทษจําคุกไม่เกิน 2 ปี หรือปรับไม่เกิน 200,000 บาทหรือทั้งจําทั้งปรับ
ทั้งนี้ หน่วยเฉพาะกิจพญานาคราชกระทรวงเกษตรและสหกรณ์ จะติดตามและขยายผลการตรวจสอบ เพื่อดําเนินคดี ตามนโยบายการปราบปรามลักลอบนําเข้าสินค้าเกษตรผิดกฎหมายอย่างเข้มงวดต่อไป
รัฐบาลไทย-ข่าวทำเนียบรัฐบาล-ห้ามเผา! ในพื้นที่ ส.ป.ก. ฝ่าฝืนข้อกำหนดมีโทษสูงสุด “สิ้นสิทธิและต้องออกจากที่ดิน”
วันอาทิตย์ที่ 7 มกราคม 2567
ห้ามเผา! ในพื้นที่ ส.ป.ก. ฝ่าฝืนข้อกําหนดมีโทษสูงสุด “สิ้นสิทธิและต้องออกจากที่ดิน”
.....
ห้ามเผา! ในพื้นที่ ส.ป.ก. ฝ่าฝืนข้อกําหนดมีโทษสูงสุด “สิ้นสิทธิและต้องออกจากที่ดิน”
.
กระทรวงเกษตรและสหกรณ์ โดยคณะกรรมการปฏิรูปที่ดินเพื่อเกษตรกรรม มีมติห้ามเผาเศษวัสดุทางการเกษตร ขยะมูลฝอย สิ่งของไม่พึงประสงค์ ฯลฯ ในเขตปฏิรูปที่ดิน
.
ทั้งนี้ ส.ป.ก. เป็นหน่วยงานดูแลพื้นที่เกษตรกรรมกว่า 40 ล้านไร่ทั่วประเทศ และหลายพื้นที่ยังพบการเผาเศษซากพืช วัชพืช และเศษวัสดุการเกษตรที่เหลือจากกระบวนการเพาะปลูกและเก็บเกี่ยว ก่อให้เกิดหมอกควันและฝุ่นควันซึ่งเป็นอันตรายต่อสิ่งมีชีวิตและสิ่งแวดล้อม
.
ข้อกําหนดที่เกษตรกรต้องปฏิบัติ :
.
• เกษตรกรที่ได้รับการจัดที่ดิน “ห้ามกําจัด” วัสดุทางการเกษตร ฟางข้าว ตอซังข้าว ซังข้าวโพด หญ้า หรือขยะมูลฝอย หรือสิ่งอันไม่พึงประสงค์ใด ๆ โดย “การเผา” อันก่อให้เกิดการเปลี่ยนแปลงสภาพดิน หรือก่อให้เกิดความเสียหายแก่สิ่งก่อสร้างในโครงการปฏิรูปที่ดินเพื่อเกษตรกรรม หรือการทําประโยชน์ในที่ดินของเกษตรกรอื่น หรือสภาพแวดล้อม
• เมื่อเกษตรกร “ไม่ปฏิบัติตามที่กําหนดไว้" :
- ปฏิรูปที่ดินจังหวัด มีหนังสือเตือนให้ปฏิบัติให้ถูกต้องภายในเวลาที่กําหนด
- หากยังคงฝ่าฝืนโดยไม่มีเหตุอันสมควร เลขาธิการ ส.ป.ก. หรือผู้ซึ่งเลขาธิการ ส.ป.ก. มอบหมายจะมีคําสั่งให้สิ้นสิทธิและต้องออกจากที่ดิน
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รัฐบาลเร่งช่วยเกษตรกรภาคใต้น้ำท่วม ธ.ก.ส. ออกมาตรการลดภาระหนี้เดิม - เสริมสภาพคล่อง
วันอาทิตย์ที่ 7 มกราคม 2567
รัฐบาลเร่งช่วยเกษตรกรภาคใต้น้ําท่วม ธ.ก.ส. ออกมาตรการลดภาระหนี้เดิม - เสริมสภาพคล่อง
.....
รัฐบาลเร่งช่วยเกษตรกรภาคใต้น้ําท่วม ธ.ก.ส. ออกมาตรการลดภาระหนี้เดิม - เสริมสภาพคล่อง
.
จากสถานการณ์น้ําท่วมพื้นที่ภาคใต้ รัฐบาล โดยธนาคารเพื่อการเกษตรและสหกรณ์ (ธ.ก.ส.) เร่งช่วยเหลือเกษตรกรที่ประสบภัยในพื้นที่ 3 จังหวัดชายแดนภาคใต้ (นราธิวาส ปัตตานี และยะลา) เพื่อบรรเทาความเดือดร้อนในเบื้องต้น พร้อมจัดมาตรการดูแลด้านภาระหนี้สิน
1. การปรับปรุงโครงสร้างหนี้ฟื้นฟูอาชีพ ขยายเวลาการชําระหนี้พร้อมกําหนดชําระหนี้ใหม่ตามศักยภาพที่แท้จริง แต่ไม่เกิน 20 ปี
2. มาตรการจ่ายดอก ตัดต้น แบ่งตามสัดส่วนต้นเงินและดอกเบี้ยในสัดส่วน 50 : 50 ของจํานวนเงินที่ลูกค้าส่งชําระ โดยลูกค้าต้องชําระเงินไม่น้อยกว่า 30% ของจํานวนดอกเบี้ยเงินกู้ทั้งหมด
3. มาตรการจ่ายต้น ปรับงวด ปรับตารางชําระหนี้ใหม่ให้สอดคล้องกับรายได้และศักยภาพการชําระหนี้ของลูกค้า สําหรับลูกค้า NPLs ธนาคารจะปรับโครงสร้างหนี้ให้กับลูกค้าตามศักยภาพการชําระหนี้
.
รวมถึงสินเชื่อเสริมสภาพคล่อง เพื่อเป็นค่าใช้จ่ายฉุกเฉินในการซ่อมแซมที่อยู่อาศัยและเครื่องมือทางการเกษตรที่ได้รับความเสียหาย ปลอดดอกเบี้ย 6 เดือนแรก รวมถึงการฟื้นฟูอาชีพสร้างรายได้และการพัฒนาคุณภาพชีวิต วงเงินรวม 10,000 ล้านบาท
.
อ่านเพิ่มเติม คลิก https://www.thaigov.go.th/news/contents/details/76946
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​”เกณิกา“ ยันรัฐ ไม่นิ่งนอนใจแก้ปัญหาฝุ่นพิษ เร่งผลักดันร่างพ.ร.บ.เข้าสภาฯ โดยเร็ว
วันอาทิตย์ที่ 7 มกราคม 2567
07/01/2567
​”เกณิกา“ ยันรัฐ ไม่นิ่งนอนใจแก้ปัญหาฝุ่นพิษ เร่งผลักดันร่างพ.ร.บ.เข้าสภาฯ โดยเร็ว
​”เกณิกา“ ยันรัฐ ไม่นิ่งนอนใจแก้ปัญหาฝุ่นพิษ เร่งผลักดันร่างพ.ร.บ.เข้าสภาฯ โดยเร็ว
7 ม.ค. 67 น.ส.เกณิกา อุ่นจิตร์ รองโฆษกประจําสํานักนายกรัฐมนตรี เปิดเผยว่า จากกรณีที่มีการอภิปรายร่างพ.ร.บ.งบประมาณรายจ่ายประจําปีงบประมาณ พ.ศ.2567 ได้มีการหยิบยกถึงการแก้ไขปัญหา PM 2.5 นั้น รัฐบาลภายใต้การนําของนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ได้ดําเนินการมาโดยตลอดและดําเนินมาตรการเชิงรุก โดยเห็นได้จากตั้งแต่เข้ามาเป็นรัฐบาล ก็ได้มีการตั้งพล.ต.อ.พัชรวาท วงษ์สุวรรณ รองนายกรัฐมนตรีและรมว.ทรัพยากรธรรมชาติและสิ่งแวดล้อม เป็นประธานคณะกรรมการจัดการปัญหามลพิษทางอากาศเพื่อความยั่งยืน และมี นายกิตติรัตน์ ณ ระนอง ในฐานะประธานที่ปรึกษาของนายกรัฐมนตรี เป็นรองประธานคณะกรรมการ ซึ่งกรรมการชุดดังกล่าวมีการขับเคลื่อนการแก้ไขปัญหาในทุกระดับ โดยไม่นิ่งนอนใจ รวมทั้งมีการผลักดันร่างพ.ร.บ.บริหารจัดการเพื่ออากาศสะอาด พ.ศ.....เพื่อให้เข้าสู่การพิจารณาของสภาฯ โดยเร็ว ซึ่งขณะนี้ร่างพ.ร.บ.ฉบับดังกล่าว ยังอยู่ในชั้นการพิจารณาของคณะกรรมการกฤษฎีกา ทั้งนี้ นายกฯ จะลงพื้นที่จังหวัดเชียงใหม่ เพื่อติดตามการแก้ไขปัญหา และรับฟังปัญหาในพื้นที่ในช่วงวันที่ 11 - 12 ม.ค.นี้
“รัฐบาลให้ความสําคัญกับการแก้ไขปัญหาฝุ่น PM 2.5 ตั้งแต่ต้นน้ําจนถึงปลายน้ํา โดยกระทรวงทรัพยากรธรรมชาติฯ ขณะนี้ได้มีการประกาศการเข้าสู่ฤดูฝุ่น จับมือกับหน่วยงานที่เกี่ยวข้องในการร่วมกันแก้ไขปัญหา เช่น พื้นที่เกษตรเผาไหม้ซ้ําซาก การควบคุมฝุ่นละอองในเขตเมือง ซึ่งเป็นการควบคุมที่ต้นตอของฝุ่น ในเชิงรุกจะมีการตรวจจับจุดความร้อน หรือ Hotsportสามารถชี้เป้าได้ว่าเริ่มมีการเผาในจุดใดบ้าง ในพื้นที่นาข้าว ไร่ข้าวโพด อ้อย หรือพื้นที่ป่า จากนั้นจะมีการสั่งการไปยังศูนย์ปฏิบัติการระดับจังหวัด ให้เข้าไประงับยับยั้งต้นตอ”
น.ส.เกณิกา กล่าวต่ออีกว่า ทั้งนี้ อยากขอสื่อสารประชาสัมพันธ์ไปยังประชาชน และขอความร่วมมืองดเผาในที่โล่ง รวมทั้งรับฟังการแจ้งเตือนจากภาครัฐ หากมีพบว่าจุดใดมีค่าฝุ่นเกินค่ามาตรฐาน หรือผ่านช่องทาง แอปพลิเคชั่น Air4Thai
ที่จะมีการรายงานสถานการณ์ฝุ่นตลอดทุกวัน รวมถึงการคาดการณ์ฝุ่นล่วงหน้าเพื่อแจ้งให้ประชาชนทราบอีกด้วย
รัฐบาลไทย-ข่าวทำเนียบรัฐบาล-‘พัชรวาท’ ตรวจเยี่ยมแหล่งมรดกโลกศรีเทพ หวังกระตุ้นการท่องเที่ยว สร้างเศรษฐกิจสู่ชุมชน จ.เพชรบูรณ์
วันอาทิตย์ที่ 7 มกราคม 2567
‘พัชรวาท’ ตรวจเยี่ยมแหล่งมรดกโลกศรีเทพ หวังกระตุ้นการท่องเที่ยว สร้างเศรษฐกิจสู่ชุมชน จ.เพชรบูรณ์
‘พัชรวาท’ ตรวจเยี่ยมแหล่งมรดกโลกศรีเทพ หวังกระตุ้นการท่องเที่ยว สร้างเศรษฐกิจสู่ชุมชน จ.เพชรบูรณ์
‘พัชรวาท’ ตรวจเยี่ยมแหล่งมรดกโลกศรีเทพ หวังกระตุ้นการท่องเที่ยว สร้างเศรษฐกิจสู่ชุมชน จ.เพชรบูรณ์
วันที่ 7 มกราคม 2567 เวลา 10.00 น. พล.ต.อ. พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) พร้อมด้วย ร.อ.รชฏ พิสิษฐบรรณกร ผู้ช่วย รมว.ทส. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม พร้อมคณะผู้บริหาร ทส. ลงพื้นที่ตรวจเยี่ยมความพร้อมการดําเนินงานของอุทยานประวัติศาสตร์ศรีเทพ แหล่งมรดกโลกแห่งใหม่ของประเทศไทย พร้อมทั้งรับฟังประวัติความเป็นมาและเยี่ยมชมโบราณสถานเขาคลังนอก เจดีย์สมัยทวารวดีที่ใหญ่ที่สุด โบราณสถานเขาคลังใน ปรางค์ศรีเทพ และปรางค์สองพี่น้อง ณ อุทยานประวัติศาสตร์ศรีเทพ จังหวัดเพชรบูรณ์
อุทยานประวัติศาสตร์ศรีเทพ ได้รับการขึ้นทะเบียนเป็นแหล่งมรดกโลกทางวัฒนธรรมแหล่งที่ 4 ของไทย ในการประชุมคณะกรรมการมรดกโลกสมัยสามัญ ครั้งที่ 45 ณ กรุงริยาร์ด ราชอาณาจักรซาอุดิอาระเบีย เมื่อระหว่างวันที่ 18 – 19 กันยายน 2566 ซึ่งถือเป็นจุดเริ่มต้นของความร่วมมือที่จะดําเนินการร่วมกันในการอนุรักษ์ ฟื้นฟู และปกป้องสถานที่อันทรงคุณค่า ให้เป็นศูนย์กลางแห่งการเรียนรู้ และแหล่งท่องเที่ยวที่สําคัญของประเทศ ที่ได้รับการยกย่องในระดับสากล สร้างความภาคภูมิใจ ความรัก และความหวงแหนให้กับชุมชน ทั้งยังช่วยส่งเสริมการท่องเที่ยวและกระตุ้นเศรษฐกิจให้กับชุมชนและภาคส่วนต่าง ๆ ที่เกี่ยวข้องทั้งทางตรงและทางอ้อม เป็นสมบัติอันล้ําค่าส่งถึงคนรุ่นหลังต่อไป
ในการนี้ รมว.ทส. ได้ต้อนรับ พล.อ.ประวิตร วงษ์สุวรรณ หัวหน้าพรรคพลังประชารัฐ ในฐานะผู้ร่วมผลักดันการขึ้นทะเบียนมรดกโลก เมื่อสมัยเป็นรองนายกรัฐมนตรี พร้อมด้วย ร.อ.ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ และนายสันติ พร้อมพัฒน์ รัฐมนตรีช่วยว่าการกระทรวงสาธารณสุข ณ โบราณสถานเขาคลังนอก ในโอกาสร่วมรับฟังประวัติความเป็นมา และเชิญชวนให้ประชาชนมาเยี่ยมชมแหล่งท่องเที่ยวที่ได้รับการขึ้นทะเบียนเป็นมรดกโลกแห่งนี้ของประเทศไทย
รัฐบาลไทย-ข่าวทำเนียบรัฐบาล-นายกฯ เผย กฎษฎีกาส่งความเห็น พ.ร.บ.กู้เงิน 5 แสนล้านบาทถึงรัฐบาลแล้ว  ขอเวลาศึกษา 2 วัน ก่อนแถลงขั้นตอนต่อไปให้ทราบ
วันอาทิตย์ที่ 7 มกราคม 2567
07/01/2567
นายกฯ เผย กฎษฎีกาส่งความเห็น พ.ร.บ.กู้เงิน 5 แสนล้านบาทถึงรัฐบาลแล้ว  ขอเวลาศึกษา 2 วัน ก่อนแถลงขั้นตอนต่อไปให้ทราบ
นายกฯ เผย กฎษฎีกาส่งความเห็น พ.ร.บ.กู้เงิน 5 แสนล้านบาทถึงรัฐบาลแล้ว  ขอเวลาศึกษา 2 วัน ก่อนแถลงขั้นตอนต่อไปให้ทราบ
วันนี้ (7 ม.ค 2567) เวลา 16.25 น. ณ ท่าอากาศยานทหาร 2 กองบิน 6 (บน.6) นายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง กล่าวให้สัมภาษณ์
ถึงความคืบหน้าโครงการดิจิทัลวอลเล็ต ที่กระทรวงคลัง ส่งคําถามไปถามความเห็นจากคณะกรรมการกฤษฎี ว่า ได้รับคําตอบมาเมื่อวันที่ 6 ม.ค. ที่ผ่านมา โดยมีข้อเสนอแนะข้อคิดเห็น จากนี้เราคงต้องฟังความคิดเห็นอีกหลายฝ่าย โดยอีก 2 วันข้างหน้าคงจะมีการแถลงออกมาว่าขั้นตอนต่อไปจะทําอย่างไรต่อ โดยเบื้องต้นไม่มีข้อติดขัดอะไรมีเพียงข้อเสนอแนะและขั้นตอนที่ต้องไปทําต่อ
ผู้สื่อข่าวถามย้ําว่า จะใช้เวลานานดําเนินการเท่าใด นายกฯ กล่าวว่ายังไม่ทราบเพราะเพิ่งได้รับความเห็นมาขอให้คณะทํางานได้ศึกษาและพูดคุยกันก่อนและคิดว่าคงไม่น่าทันการเสนอเข้าที่ประชุมคณะรัฐมนตรีวันที่ 9 ม.ค.นี้
รัฐบาลไทย-ข่าวทำเนียบรัฐบาล-นายกฯ โพสต์ข้อความทวิตเตอร์เนื่องในโอกาสวันครู
วันอังคารที่ 9 มกราคม 2567
09/01/2567
นายกฯ โพสต์ข้อความทวิตเตอร์เนื่องในโอกาสวันครู
นายกฯ โพสต์ข้อความทวิตเตอร์เนื่องในโอกาสวันครู
วันนี้ (9 มกราคม 2567)นายเศรษฐา ทวีสิน นายกรัฐมนตรี โพสต์ข้อความทวิตเตอร์เนื่องในโอกาสวันครู ดังนี้
“ครู” คือผู้นําความรู้ทั้งจากทั้งในตํารา และจากประสบการณ์ที่สั่งสมมาถ่ายทอดให้กับศิษย์ งานของครูในโลกยุคใหม่ที่มีการเปลี่ยนแปลงอย่างรวดเร็วนี้ จึงไม่ใช่แค่การสอนหนังสือให้ความรู้ตามตํารา แต่ครูยังต้องใส่ใจสอนวิธีคิด และวิธีจัดการกับข้อมูลที่มีอยู่อย่างหลากหลาย เพื่อให้ศิษย์สามารถจัดระเบียบความคิดได้ รวมถึงเติบโตขึ้นเป็นคนที่มีความสามารถในการแสวงหาความรู้ได้ด้วยตัวเองอย่างมีคุณภาพ
คําว่าครูสําหรับผม คือ ผู้สร้าง และ ผู้ให้ ครับ “สร้าง” คือ สร้างบุคลากรที่มีคุณภาพให้กับสังคม “ให้” คือ ให้หลักคิดแก่ผู้คนเพื่อนําไปต่อยอดได้
ดังคําขวัญวันครูแด่ครูทุกท่านที่เสียสละดังนี้ครับ.... “ครูวางฐานคิด ส่งเสริมศิษย์สร้างสรรค์”
https://www.facebook.com/share/p/raa3j17qusEHr3vf/?mibextid=WC7FNe
https://x.com/thavisin/status/1744530940825927802?s=46
https://www.instagram.com/p/C13GuWQSJE8/?igsh=MzRlODBiNWFlZA==
รัฐบาลไทย-ข่าวทำเนียบรัฐบาล-ทีมโฆษกขอเชิญ!! เสาร์ที่ 13 มกราคม งานวันเด็กแสนสนุกสไตล์ Soft Power พบกับกิจกรรมระบายสีหัวโขนจิ๋ว ตกแต่งว่าวจิ๋วและ เกมบันไดงูยักษ์ จัดโดยทีมโฆษก ณ ตึกนารีสโมสร
วันอังคารที่ 9 มกราคม 2567
09/01/2567
ทีมโฆษกขอเชิญ!! เสาร์ที่ 13 มกราคม งานวันเด็กแสนสนุกสไตล์ Soft Power พบกับกิจกรรมระบายสีหัวโขนจิ๋ว ตกแต่งว่าวจิ๋วและ เกมบันไดงูยักษ์ จัดโดยทีมโฆษก ณ ตึกนารีสโมสร
ทีมโฆษกขอเชิญ!! เสาร์ที่ 13 มกราคม งานวันเด็กแสนสนุกสไตล์ Soft Power พบกับกิจกรรมระบายสีหัวโขนจิ๋ว ตกแต่งว่าวจิ๋วและ เกมบันไดงูยักษ์ จัดโดยทีมโฆษก ณ ตึกนารีสโมสร เริ่มตั้งแต่ 8:00 น เป็นต้นไป
วันที่ 9 มกราคม 2567 นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี กล่าวว่า ทุกวันเสาร์ที่ 2 ของเดือนมกราคม ตรงกับ “วันเด็กแห่งชาติ” โดยทําเนียบรัฐบาลได้จัดงานฉลองวันเด็กแห่งชาติ ณ ทําเนียบฯ เป็นประจํา โดยในปี พ.ศ. 2567 นี้จัดขึ้นในวันเสาร์ที่ 13 ม.ค. 2567 ตั้งแต่เวลา 08.00 – 15.00 น. โดยมีกิจกรรมไฮไลท์ คือ ให้เยาวชนสามารถนั่งเก้าอี้ของนายกรัฐมนตรีและถ่ายรูปได้ แต่พิเศษไปกว่านั้น ในปีนี้พื้นที่ของตึกนารีสโมสร ที่รับผิดชอบโดยทีมโฆษกฯ นั้นจะมีการจับฉลากมอบของรางวัลทุกๆ 30 นาที และมีกิจกรรมพิเศษที่จัดมาภายใต้ธีมซอฟพาวเวอร์ (Soft Power) ดังต่อไปนี้
กิจกรรมที่ 1 เกมบันไดงู กระดานจัมโบ้ ให้เยาวชนร่วมสนุกล่ารางวัลในเกม ด้วยการโยนลูกเต๋ายักษ์และเดินตามเกมกระดานเป็นส่วนหนึ่งของวัฒนธรรมและความทรงจําวัยเด็กของคนไทยมายาวนาน
กิจกรรมที่ 2 ตกแต่งว่าวจุฬา-ปักเป้าจิ๋ว เพื่อรับเป็นของเล่นที่ระลึกและเรียนรู้เกี่ยวกับการแข่งขันว่าวต่อสู้ ซึ่งเป็นกีฬากลางแจ้งในฤดูร้อนของภาคกลางที่เป็นหนึ่งในวัฒนธรรมไทย ที่ปัจจุบันคนรุ่นใหม่หาสัมผัสได้ยาก โดยในวันงาน “ครูชาย” คเณศณัฏฐ์ เอื้อนสุภา ประธานชมรมว่าวจุฬา-ปักเป้าพระฤาษีตรีเนตร ในเขตบางพลัด จะเป็นผู้มาให้ความรู้แก่เยาวชน
กิจกรรมที่ 3 ระบายสีหัวโขนปูนปลาสเตอร์ พร้อมรับความรู้เกี่ยวกับวัฒนธรรมโขนและตัวละครในรามเกียรติ์ จาก “ครูนก” พิชิต บุญจินต์ จากบ้านหัวโขนลูกพระพาย ในชุมชนบ้านบุ เขตบางกอกน้อย ที่ทํางานเพื่ออนุรักษ์ศิลปวัฒนธรรมโขนไทยมายาวนาน
กิจกรรมที่ 4 การรับชมการแสดงของวงไอดอลไทยน้องใหม่ “วง Sora! Sora!” ใน 2 ช่วงเวลา คือ 11.00 น. และ 15.00 น. ซึ่งนอกเหนือจากให้ความสนุกสนานแล้ว สมาชิกของวงจะยังมาร่วมเล่นกิจกรรมต่างๆ กับน้องๆ บอกเล่าถึงประสบการณ์ของการเป็นส่วนหนึ่งของวงการบันเทิง ซึ่งเป็นหนึ่งใน Soft Power สําคัญที่ใช้เสียงดนตรีและการแสดงในการบอกเล่าเรื่องราวออกสู่สังคม
กิจกรรม 5 คือการแสร้งเป็นโฆษกประจําสํานักนายกบนโพเดี่ยมแถลงข่าว ในตึกนารีสโมสร เพื่อเป็นประสบการณ์ที่ดีและได้บันทึกภาพแห่งความทรงจําไว้ด้วย
“การจัดงานในพื้นที่ตึกนารีสโมสรปีนี้เกิดขึ้นได้จากความร่วมมือร่วมใจของหลายๆ ภาคส่วน ขอบคุณสโมสรโรตารี่ ผู้สนับสนุนหลัก และผู้สนับสนุนรายอื่นๆ เช่น มูลนิธิวินวิน พัดลมฮาตาริ น้ําดื่มสปริงเกอร์ สายการบินนกแอร์ และจิตอาสาทีมไรท์ ที่ทําให้เกิดงานในวันเสาร์ที่ 13 มกราคม ขึ้นได้ นอกเหนือจาก 5 กิจกรรมที่จะมีขึ้นในพื้นที่ของตึกนารีสโมสรแล้ว ในพื้นที่อื่น ๆ ของทําเนียบรัฐบาลจะมีการจัดกิจกรรมสนุกสนานอีกมากมาย ขอให้มาพาบุตรหลานมาร่วมงานกันเยอะๆ นะคะ” รัดเกล้า​ กล่าว
รัฐบาลไทย-ข่าวทำเนียบรัฐบาล-​โฆษกรัฐบาลวอนสังคมวิพากษ์วิจารณ์อย่างสร้างสรรค์ เข้าใจแนวทาง ความตั้งใจของรัฐบาล ที่ต้องการกระตุ้นเศรษฐกิจอย่างเต็มกำลัง ย้ำรัฐบาลพร้อมทำตามข้อกำหนด และข้อกฎหมาย
วันอังคารที่ 9 มกราคม 2567
09/01/2567
​โฆษกรัฐบาลวอนสังคมวิพากษ์วิจารณ์อย่างสร้างสรรค์ เข้าใจแนวทาง ความตั้งใจของรัฐบาล ที่ต้องการกระตุ้นเศรษฐกิจอย่างเต็มกําลัง ย้ํารัฐบาลพร้อมทําตามข้อกําหนด และข้อกฎหมาย
​โฆษกรัฐบาลวอนสังคมวิพากษ์วิจารณ์อย่างสร้างสรรค์ เข้าใจแนวทาง ความตั้งใจของรัฐบาล ที่ต้องการกระตุ้นเศรษฐกิจอย่างเต็มกําลัง ย้ํารัฐบาลพร้อมทําตามข้อกําหนด และข้อกฎหมาย
วันนี้ (9 มกราคม 2567) นายชัย วัชรงค์ โฆษกประจําสํานักนายกรัฐมนตรีเปิดเผยถึงกรณีที่เป็นข้อวิพากษ์วิจารณ์ในสังคม ต่อโครงการ Digital Wallet นั้น
โฆษกประจําสํานักนายกรัฐมนตรียืนยันรัฐบาลพร้อมดําเนินการตามกฎหมาย รับฟังความเห็นจากผู้รู้ ผู้มีประสบการณ์ และประชาชนอย่างทั่วถึง อย่างไรก็ดี อยากให้ทุกฝ่ายมั่นใจ เข้าใจในแนวทางการทํางานของรัฐบาลที่ต้องการกระตุ้นเศรษฐกิจให้เกิดการทํางานเต็มระบบ พัฒนาเต็มสูบ เต็มศักยภาพ
“รัฐบาลมุ่งมั่นดําเนินการเพื่อให้เกิดประโยชน์สูงสุดแก่เศรษฐกิจของประเทศ ต้องการนําประเทศออกจากหล่มทางเศรษฐกิจ ต้องการให้เกิดการขับเคลื่อนอย่างเต็มกําลัง ศักยภาพของประเทศ เพื่อให้เกิดการเคลื่อนไหวทั้งระบบ ซึ่งกระบวนการทั้งหมดนี้จะดําเนินการภายใต้กรอบกฎหมาย ข้อบังคับที่กําหนดไว้ โดยรัฐบาลมีหน้าที่ชี้แจง ทําความเข้าใจให้ทุกส่วนเข้าใจการทํางานของรัฐบาล ทั้งนี้ขอขอบคุณการวิพากษ์วิจารณ์ที่เป็นไปอย่างสร้างสรรค์ เพื่อร่วมกันเดินหน้า พัฒนาชาติบ้านเมือง” นายชัย กล่าว
รัฐบาลไทย-ข่าวทำเนียบรัฐบาล-​นายกฯ  ยินดี ครม.เห็นชอบ พ.ร.บ. อากาศสะอาดเพื่อประชาชน
วันอังคารที่ 9 มกราคม 2567
09/01/2567
​นายกฯ  ยินดี ครม.เห็นชอบ พ.ร.บ. อากาศสะอาดเพื่อประชาชน
​นายกฯ  ยินดี ครม.เห็นชอบ พ.ร.บ. อากาศสะอาดเพื่อประชาชน
วันนี้ (9 มกราคม 2567) เวลา 11.30 น. ณ บริเวณหน้าตึกบัญชาการ 1 ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวภายหลังการประชุมคณะรัฐมนตรีว่า ครม.ได้มีมติเห็นชอบ พระราชบัญญัติอากาศสะอาดเพื่อประชาชน ซึ่งผ่านการรับฟังความคิดเห็นของประชาชน หน่วยงานที่เกี่ยวข้อง และคณะกรรมการกฤษฎีกาได้ตรวจสอบตามกฎหมายเป็นที่เรียบร้อยแล้ว ถือเป็นการดําเนินงานตามนโยบายของรัฐบาลที่ได้แถลงต่อรัฐสภา ที่ประกาศให้เป็นวาระแห่งชาติ โดยเฉพาะอย่างยิ่ง เรื่อง ฝุ่น Pm 2.5 ที่มีผลต่อสุขภาพของพี่น้องประชาชนเป็นสิทธิพื้นฐานที่พี่น้องประชาชนควรได้รับ
นายกฯ กล่าวว่า วัน 10 - 11 มกราคม จะมีการเดินไปทางไปเชียงใหม่เพื่อติดตามเรื่องปัญหาฝุ่น Pm 2.5 รัฐบาลยืนยัน จากทุกมาตรการทั้ง ระยะสั้น ระยะกลาง และระยะยาว เน้นเร่งสร้างอากาศสะอาด สภาพสิ่งแวดล้อมที่ดี ความปลอดภัยต่อสุขภาพ ซึ่งเป็นปัจจัยพื้นฐานในการดํารงชีวิตของพี่น้องประชาชนทุกคน
รัฐบาลไทย-ข่าวทำเนียบรัฐบาล-ออท.สหราชอาณาจักร/ไทย  เข้าเยี่ยมคำนับ นายสุทิน คลังแสง รมว.กห.
วันอังคารที่ 9 มกราคม 2567
ออท.สหราชอาณาจักร/ไทย  เข้าเยี่ยมคํานับ นายสุทิน คลังแสง รมว.กห.
เมื่อ 8 ม.ค.67 เวลา 15.00 น.  H.E. Mr. Mark Gooding ออท.สหราชอาณาจักร/ไทย  เข้าเยี่ยมคํานับ นายสุทิน คลังแสง รมว.กห. ณ ศาลาว่าการกลาโหม
ในโอกาสนี้ รมว.กห. ได้กล่าวต้อนรับและยินดีที่ไทยและสหราชอาณาจักรมีความสัมพันธ์อันใกล้ชิดในทุกระดับมาเป็นเวลายาวนานและมีความร่วมมืออันดีระหว่างกันในทุก ๆ ด้าน
ทั้งนี้ ออท.สหราชอาณาจักร/ไทย ชื่นชมความสัมพันธ์อันใกล้ชิดของทั้งสองประเทศที่ดําเนินมาอย่างยาวนานและหวังว่าจะได้ขยายความร่วมมือระหว่างกัน ทั้งในด้านเศรษฐกิจ อุตสาหกรรม สังคม และความมั่นคง นอกจากนี้ ออท.สหราชอาณาจักร/ไทย ชื่นชมแนวคิดการปรับกองทัพให้มีความทันสมัยของไทย
รัฐบาลไทย-ข่าวทำเนียบรัฐบาล-กรมทางหลวงชนบท เตือน “ตากข้าวบนถนน” มีโทษตามกฎหมายขอความร่วมมือประชาชนงดวางหรือกองสิ่งของในเขตทางหลวง เพื่อความปลอดภัยของผู้ใช้เส้นทาง
วันอังคารที่ 9 มกราคม 2567
กรมทางหลวงชนบท เตือน “ตากข้าวบนถนน” มีโทษตามกฎหมายขอความร่วมมือประชาชนงดวางหรือกองสิ่งของในเขตทางหลวง เพื่อความปลอดภัยของผู้ใช้เส้นทาง
....
กรมทางหลวงชนบท (ทช.) กระทรวงคมนาคม แจ้งเตือนประชาชน “ผู้นําข้าวเปลือกมาตากแดดกีดขวางทางจราจร” สร้างความไม่สะดวกในการเดินทางของผู้ใช้รถใช้ถนนและอาจก่อให้เกิดอุบัติเหตุ โดยที่ผ่านมา ทช. ได้รับแจ้งเหตุช่วงฤดูเก็บเกี่ยวข้าวในหลายพื้นที่ ซึ่งการกระทําดังกล่าวส่งผลกระทบต่อประชาชนผู้ใช้เส้นทางให้ไม่ได้รับความสะดวกในการสัญจร มีความผิดตามพระราชบัญญัติทางหลวง พ.ศ. 2535 มาตรา 38 วรรคหนึ่ง ซึ่งบัญญัติว่า “ห้ามมิให้ผู้ใดติดตั้ง แขวน วางหรือกองสิ่งใดในเขตทางหลวงในลักษณะที่เป็นการกีดขวางหรืออาจเป็นอันตรายแก่ยานพาหนะ หรือในลักษณะที่จะทําให้เกิดความเสียหายแก่ทางหลวงหรือความไม่สะดวกแก่งานทาง” เว้นแต่ได้รับอนุญาตเป็นหนังสือจากผู้อํานวยการทางหลวงหรือผู้ซึ่งได้รับมอบหมายจากผู้อํานวยการทางหลวงในการอนุญาต ผู้อํานวยการทางหลวงหรือผู้ซึ่งได้รับมอบหมายจากผู้อํานวยการทางหลวงจะกําหนดเงื่อนไขอย่างใดก็ได้ หากฝ่าฝืนมีโทษตามมาตรา 72 ระวางโทษจําคุกไม่เกิน 3 ปี หรือปรับไม่เกิน 60,000 บาท หรือทั้งจําทั้งปรับ
ทั้งนี้ ทช. ขอย้ําเตือนไปยังประชาชนและเกษตรกร โปรดคํานึงถึงความปลอดภัยของผู้ใช้รถใช้ถนน และประโยชน์ส่วนรวม และขอขอบคุณในความร่วมมือ หากพบเห็นสิ่งของกีดขวางเส้นทาง โปรดแจ้งแขวงทางหลวงชนบทในพื้นที่ หรือโทรสายด่วน ทช. โทร. 1146
รัฐบาลไทย-ข่าวทำเนียบรัฐบาล-ผู้ช่วยรัฐมนตรีฯ ศิรินันท์ แสดงความยินดี เนื่องในโอกาสหนังสือพิมพ์มติชน ก้าวสู่ปีที่ 47
วันอังคารที่ 9 มกราคม 2567
09/01/2567
ผู้ช่วยรัฐมนตรีฯ ศิรินันท์ แสดงความยินดี เนื่องในโอกาสหนังสือพิมพ์มติชน ก้าวสู่ปีที่ 47
ผู้ช่วยรัฐมนตรีประจํากระทรวงอุตสาหกรรม ศิรินันท์ แสดงความยินดี เนื่องในโอกาสหนังสือพิมพ์มติชน ก้าวสู่ปีที่ 47
วันที่ 9 มกราคม 2567 นางสาวศิรินันท์ ศิริพานิช ผู้ช่วยรัฐมนตรีประจํากระทรวงอุตสาหกรรม พร้อมด้วย นางวรวรรณ ชิตอรุณ ผู้อํานวยสํานักงานเศรษฐกิจอุตสาหกรรม และนางศิริเพ็ญ เกียรติเฟื่องฟู รองผู้อํานวยสํานักงานเศรษฐกิจอุตสาหกรรม ร่วมแสดงความยินดีเนื่องในโอกาสหนังสือพิมพ์มติชน ก้าวสู่ปีที่ 47 ณ อาคารสํานักงานใหญ่ บริษัท มติชน จํากัด (มหาชน)
รัฐบาลไทย-ข่าวทำเนียบรัฐบาล-อว. ผนึก 6 หน่วยงาน พัฒนาระบบบริการโรคหลอดเลือดสมองแบบครบวงจร เฉลิมพระเกียรติพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว
วันอังคารที่ 9 มกราคม 2567
อว. ผนึก 6 หน่วยงาน พัฒนาระบบบริการโรคหลอดเลือดสมองแบบครบวงจร เฉลิมพระเกียรติพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว
อว. ผนึก 6 หน่วยงาน พัฒนาระบบบริการโรคหลอดเลือดสมองแบบครบวงจร เฉลิมพระเกียรติพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว เนื่องในโอกาสเฉลิมพระชนมพรรษา ครบ 72 พรรษา
เมื่อวันที่ 5 ม.ค. ที่ห้องประชุมชัยนาทนเรนทร ชั้น 2 อาคาร 1 ตึกสํานักงานปลัดกระทรวงสาธารณสุข ได้มีการจัดพิธีลงนามบันทึกข้อตกลงความร่วมมือ (MOU) การพัฒนาระบบบริการโรคหลอดเลือดสมองแบบครบวงจรเฉลิมพระเกียรติพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว เนื่องในโอกาสเฉลิมพระชนมพรรษา ครบ 72 พรรษา โดยมี ศาสตราจารย์เกียรติคุณนายแพทย์เกษม วัฒนชัย องคมนตรี ประธานกรรมการมูลนิธิโรงพยาบาลสมเด็จพระยุพราช นายแพทย์ชลน่าน ศรีแก้ว รมว.สาธารณสุข (สธ.) นายอนุทิน ชาญวีรกูล รมว.มหาดไทย (มท.) นางสาวศุภมาส อิศรภักดี รมว.การอุดมศึกษา วิทยาศาสตร์ วิจัยและนวัตกรรม (อว.) นายประเสริฐ จันทรรวงทอง รมว.ดิจิทัลเพื่อเศรษฐกิจและสังคม (ดศ.) และ นายไตรรัตน์ วิริยะศิริกุล รักษาราชการเลขาธิการกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ ร่วมลงนาม ทั้งนี้ มีนายเพิ่มสุข สัจจาภิวัฒน์ ปลัดกระทรวง อว. นางสาวสุชาดา แทนทรัพย์ เลขานุการ รมว.กระทรวง อว. และ นายพันธุ์เพิ่มศักดิ์ อารุณี ผู้อํานวยการกองขับเคลื่อนและพัฒนาการอุดมศึกษาฯ สํานักงานปลัดกระทรวง อว. เข้าร่วมพิธีด้วย
นางสาวศุภมาส กล่าวว่า บันทึกข้อตกลงความร่วมมือ (MOU) การพัฒนาระบบบริการโรคหลอดเลือดสมองแบบครบวงจรเฉลิมพระเกียรติ พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว เนื่องในโอกาสเฉลิมพระชนมพรรษา ครบ 72 พรรษา เกิดขึ้นจากความร่วมมือระหว่าง กระทรวง อว. กระทรวงสาธารณสุข มูลนิธิโรงพยาบาลสมเด็จพระยุพราช กระทรวงมหาดไทย กระทรวงดิจิทัลเพื่อเศรษฐกิจและสังคม และสํานักงานคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ โดยกระทรวง อว. มีหน้าที่หลักในการสนับสนุนข้อมูลด้านวิชาการ นวัตกรรม งานวิจัยการพัฒนาระบบบริการโรคหลอดเลือดสมองแบบครบวงจร รถวินิจฉัยและรักษาภาวะวิกฤติทางหลอดเลือดสมองเคลื่อนที่ (Mobile Stroke Unit (MSU)) ซึ่งภายในรถดังกล่าว จะเต็มไปด้วยอุปกรณ์การแพทย์สําหรับการช่วยชีวิตขั้นสูงอย่างครบครัน สามารถประเมินและวางแผนให้การรักษาอย่างแม่นยําและทันการณ์ เพื่อพร้อมสําหรับดูแลผู้ป่วยฉุกเฉินให้ได้มากที่สุด ระบบเครือข่ายให้คําปรึกษา และทุนวิจัยรวมทั้งให้การช่วยเหลือด้านอื่น ๆ ที่จําเป็น ทั้งนี้ เพื่อเพิ่มการเข้าถึงบริการด้านโรคหลอดเลือดสมองที่ได้มาตรฐาน ลดอัตราความพิการและอัตราตายจากโรคหลอดเลือดสมอง รวมถึงส่งเสริมการใช้ทรัพยากรร่วมกันของเขตสุขภาพ ให้ประชาชนสามารถเข้าถึงบริการการรักษาที่รวดเร็ว มีประสิทธิภาพ เพิ่มความปลอดภัย ลดการเสียชีวิต และลดภาวะทุพพลภาพ ยกระดับความเป็นอยู่ของประชาชนไทยอย่างมีประสิทธิภาพต่อไป
รัฐบาลไทย-ข่าวทำเนียบรัฐบาล-นายมนตรี เดชสกุลสม รองปลัดกระทรวงคมนาคม ประชุมคณะกรรมการกำกับตรวจสอบความปลอดภัยโครงการก่อสร้างขนาดใหญ่ กระทรวงคมนาคม
วันอังคารที่ 9 มกราคม 2567
นายมนตรี เดชสกุลสม รองปลัดกระทรวงคมนาคม ประชุมคณะกรรมการกํากับตรวจสอบความปลอดภัยโครงการก่อสร้างขนาดใหญ่ กระทรวงคมนาคม
....
นายมนตรี เดชสกุลสม รองปลัดกระทรวงคมนาคม เป็นประธานการประชุมคณะกรรมการกํากับตรวจสอบความปลอดภัยโครงการก่อสร้างขนาดใหญ่ กระทรวงคมนาคม โดยมีผู้แทนหน่วยงานในสังกัดกระทรวงฯ ที่เกี่ยวข้องเข้าร่วมประชุม เมื่อวันที่ 9 มกราคม 2567 ณ ห้องประชุมกระทรวงคมนาคม
การประชุมคณะกรรมการกํากับตรวจสอบความปลอดภัยโครงการก่อสร้างขนาดใหญ่ กระทรวงคมนาคม เพื่อยกระดับติดตาม การตรวจสอบการดําเนินงาน การกํากับผู้รับจ้าง รวมทั้งการนําเทคโนโลยีการใช้ในการสนับสนุนความปลอดภัยในการก่อสร้างโครงการขนาดใหญ่ของกระทรวงฯ ซึ่งกระทรวงคมนาคมมีนโยบายให้ความสําคัญสูงสุดกับมาตรฐานความปลอดภัยในการคมนาคมขนส่งของประเทศ โดยเฉพาะความปลอดภัยในการก่อสร้างโครงการขนาดใหญ่ ซึ่งได้กวดขัน ตรวจสอบและกํากับดูแลการก่อสร้างให้มีความปลอดภัยตามหลักมาตรฐานวิศวกรรม ซึ่งที่ผ่านมาได้มีอุบัติเหตุเกิดขึ้นในพื้นที่โครงการก่อสร้างหลายครั้ง
ทั้งนี้ นายสุริยะ จึงรุ่งเรืองกิจ รัฐมนตรีว่าการกระทรวงคมนาคม ได้มอบนโยบายด้านความปลอดภัยของโครงการก่อสร้างขนาดใหญ่ในสังกัดกระทรวงคมนาคม โดยให้ทุกหน่วยงานดําเนินการก่อสร้าง เน้นความปลอดภัยต่อพี่น้องประชาชนและผู้ทํางานตามนโยบาย “คมนาคม เพื่อความสุขของประชาชน” มิให้เกิดอุบัติเหตุในระหว่างการก่อสร้าง รวมทั้งให้หน่วยงานดําเนินการตรวจสอบความปลอดภัยให้ครอบคลุม ให้ทุกหน่วยดําเนินการบริหารโครงการก่อสร้างให้ครอบคลุมทุกมิติ ทั้งในช่วงการออกแบบ (Design Stage) ช่วงจัดซื้อจัดจ้าง (Procurement Stage) และช่วงก่อสร้าง (Construction Stage) ควรมีการสร้างเสริมให้เกิดการเรียนรู้ ทักษะ ความปลอดภัยในการทํางานแก่บุคลากรในโครงการฯ โดยเฉพาะแรงงานต่างชาติ สามารถสื่อสารให้เกิดความเข้าใจอย่างถูกต้องทั้งสองทาง (Two Ways Communication) รวมทั้งให้มีการนําเทคโนโลยีที่ทันสมัยมาใช้ในการตรวจสอบความปลอดภัยในโครงการก่อสร้าง เช่น การตรวจสอบ Checklist ความปลอดภัย ผ่านระบบ Mobile Applications เพื่อให้การดําเนินงานเกิดความปลอดภัยสูงสุดในทุกมิติ
รัฐบาลไทย-ข่าวทำเนียบรัฐบาล-พม. เตือนประชาชนอย่าหลงเชื่อ ข่าวปลอมจาก SMS หลอกเช็คอินทุกวัน รับเงินสงเคราะห์ครอบครัวละ 30,000 บาท
วันอังคารที่ 9 มกราคม 2567
พม. เตือนประชาชนอย่าหลงเชื่อ ข่าวปลอมจาก SMS หลอกเช็คอินทุกวัน รับเงินสงเคราะห์ครอบครัวละ 30,000 บาท
พม. เตือนประชาชนอย่าหลงเชื่อ ข่าวปลอมจาก SMS หลอกเช็คอินทุกวัน รับเงินสงเคราะห์ครอบครัวละ 30,000 บาท
วันนี้ (9 ม.ค. 67) เวลา 17.00 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า ตามที่มีการส่งข้อความ SMS ผ่านทางโทรศัพท์มือถือระบุว่า กระทรวงการพัฒนาสังคมและความมั่นคงของมนุษย์ เปิดให้ผู้มีรายได้น้อยบุคคลทั่วไปร่วมกดเช็คอินทุกวันใน APP กระทรวง พม. รับเงินสงเคราะห์ครอบครัวละ 30,000 บาท นั้น เป็นข่าวปลอม โดยเป็นการแอบอ้างของมิจฉาชีพ เนื่องจากกระทรวง พม. ไม่มีการส่งข้อความ SMS ในลักษณะดังกล่าว ไปยังประชาชน
ทั้งนี้ ขอเตือนภัยประชาชนทุกคนอย่าหลงเชื่อ และอย่ากดทําตามที่ SMS แจ้งอย่างเด็ดขาด อย่างไรก็ตาม หากประชาชนประสบปัญหาทางสังคม หรือมีข้อสงสัยเกี่ยวกับการขอรับเงินสงเคราะห์ต่าง ๆ ของกระทรวง พม. สามารถสอบถามข้อมูลได้ที่ ศูนย์เร่งรัดจัดการสวัสดิภาพประชาชน (ศรส.) หรือ HuSEC ของกระทรวง พม. ผ่านฮอตไลน์ 1300 ตลอด 24 ชั่วโมง หรือ ติดต่อสํานักงานพัฒนาสังคมและความมั่นคงของมนุษย์จังหวัดทั่วประเทศ
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม #พมหนึ่งเดียว #ศรส #พม #เตือนภัย #มิจฉาชีพ #ข่าวปลอม